สวัสดีค่ะ รบกวนสอบถามค่ะ คือพอดีเมื่อวันที่ 29/7/62 มีประจำเดือนมา แล้วมีอาการปวดท้องและเอว จึงไปซื้อยามาทานแก้ปวดท้อง. โดยปกติจะมีประจำเดือนมา 7 วัน 3 วันแรกมาเยอะหลังจากนั้นเริ่มทยอยจางลง จนวันที่ 4/8/62 ประจำเดือนก็หายหมดค่ะ แต่มาวันนี้ วันที่ 10/8/62 กำลังจะไปอาบน้ำ ถอด กกน. ออก สังเกตเห็น กกน. เป็นสีคล้ายสีน้ำล้างเนื้อ เลือดจางๆค่ะ มีไม่เยอะค่ะ อยากรบกวนว่าเกิดจากอะไรคะ จะเป็นเพราะช่วงเราเป็นประจำเดือน เราใช้ยาแก้ปวดประจำเดือนหรือเปล่าคะ ตอนนี้กังวลมากค่ะ ปล.บางวันก็มีอาการปวดท้องแบบตอดๆ ข้างซ้าย ข้างขวา ตรงกลาง สลับกันค่ะ อาการปวดไม่เยอะค่ะ. เครียดและกังวลมากค่ะ ก่อนหน้านี้ก็เคยเป็นกระเพาะปัสสาวะอักเสบค่ะ อีกอย่างตอนนี้ก็ทานน้ำน้อยด้วยค่ะ ขอบค่ะ
สวัสดีค่ะอาการดังกล่าว อาจเป็นเลือดออกจากช่องคลอดที่ไม่ใช่ประจำเดือน ซึ่งอาจเกิดจาก-ถ้าปนออกมากับปัสสาวะ อาจมีภาวะทางเดินปัสสาวะอักเสบ-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกแนะนำว่าถ้ายังมีเลือดออกผิดปกติเรื้อรัง ปวดท้องน้อย มีไข้ ตกขาวผิดปกติ ควรรีบไปพบสูตินรีแพทย์เพื่อตรวจเพิ่มเติม แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการใช้ยาแก้ปวดประจำเดือน ไม่ได้มีผลทำให้เลือดออกผิดปกติทางช่องคลอดได้โดยตรงการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง